pythainlp/thai-wiki-dataset-v3 huggingface dataset:
โชโกกัง

โชโกกัง  เป็นพิพิธภัณฑ์ที่เปิดทำการในนครซางะ จังหวัดซางะ ประเทศญี่ปุ่น ในปี ค.ศ. 1927 ก่อตั้งโดย บุตรชายของนาเบชิมะ นาโอชิโระแห่งตระกูลนาเบชิมะ ไดเมียวคนสุดท้ายของเขตซางะในแคว้นฮิเซ็ง  สิ่งสะสมในพิพิธภัณฑ์ประกอบด้วยวัตถุทางประวัติศาสตร์และงานศิลปะที่เกี่ยวข้องกับเขตซางะและตระกูลนาเบชิมะ พิพิธภัณฑ์ปิดทำการในปี ค.ศ. 1945 และเปิดใหม่โดย ในปี ค.ศ. 1998 อาคารของพิพิธภัณฑ์ได้รับการขึ้นทะเบียนเป็นทรัพย์สินทางวัฒนธรรมที่จับต้องได้ตั้งแต่ ค.ศ. 1927 สิ่งสะสมในพิพิธภัณฑ์รวมไปถึงโน้ตเพลงไซบาระที่เก่าแก่ที่สุดที่ยังหลงเหลืออยู่ ซึ่งเป็นสมบัติแห่งชาติญี่ปุ่น
== ดูเพิ่ม ==
พิพิธภัณฑ์จังหวัดซางะ
== อ้างอิง ==
== แหล่งข้อมูลอื่น ==
โชโกกัง
ฐานข้อมูลสิ่งสะสม
พิพิธภัณฑ์ในจังหวัดซางะ
พิพิธภัณฑ์ที่ก่อตั้งในปี พ.ศ. 2470
ก่อตั้งในปี พ.ศ. 2470 ในประเทศญี่ปุ่น
พิพิธภัณฑ์ไดโนเสาร์เมืองมิฟูเนะ

พิพิธภัณฑ์ไดโนเสาร์เมืองมิฟูเนะ  เปิดทำการในเมืองมิฟูเนะ จังหวัดคูมาโมโตะ ประเทศญี่ปุ่น ในปี พ.ศ. 2541 พิพิธภัณฑ์รวบรวม อนุรักษ์ วิจัย และจัดแสดงซากดึกดำบรรพ์ของไดโนเสาร์ที่พบในพื้นที่เมืองมิฟูเนะ สิ่งสะสมในพิพิธภัณฑ์มีประมาณ 15,000 ชิ้น รวมไปถึงซากดึกดำบรรพ์ชิ้นแรกของญี่ปุ่นจากไดโนเสาร์กินเนื้อมิฟูเนเซารัส
== ดูเพิ่ม ==
พิพิธภัณฑ์ไดโนเสาร์จังหวัดฟูกูอิ
== อ้างอิง ==
== แหล่งข้อมูลอื่น ==
พิพิธภัณฑ์ไดโนเสาร์เมืองมิฟูเนะ
ไดโนเสาร์เมืองมิฟูเนะ
ไดโนเสาร์เมืองมิฟูเนะ
มิฟูเนะ
พิพิธภัณฑ์ที่ก่อตั้งในปี พ.ศ. 2541
ก่อตั้งในปี พ.ศ. 2541 ในประเทศญี่ปุ่น
วิวาห์พาฝัน

วิวาห์พาฝัน เป็นภาพยนตร์ไทยแนว มิวสิคัล โรแมนติก คอมเมดี ปี 2514 สร้างโดยละโว้ภาพยนตร์ ภาคต่อของเกาะสวาท หาดสวรรค์ ที่เข้าฉายเมื่อปี 2512 พระเจ้าวรวงศ์เธอ พระองค์เจ้าอนุสรมงคลการ ยังคงพระนิพนธ์เรื่อง ลำดับภาพ ภายใต้พระนาม "อนุสร" เข้าฉายครั้งแรกเมื่อวันที่ 2 กรกฎาคม 2514 นำแสดงโดย สมบัติ เมทะนี และอรัญญา นามวงศ์ ร่วมด้วยนักแสดงชุดเดิมจากภาคแรก นอกจากนี้หม่อมเจ้าชาตรีเฉลิม ยุคล ยังได้เข้ามามีส่วนช่วยพระบิดาในด้านสเปเชียลเอฟเฟค
== นักแสดง ==
== อ้างอิง ==
ภาพยนตร์ไทยที่ออกฉายในปี พ.ศ. 2514
รุล ไดก์สตรา

รุล ไดก์สตรา (Roel Dijkstra) เป็นซีรีส์หนังสือการ์ตูนดัตช์เกี่ยวกับนักฟุตบอลในเรื่องแต่ง ซีรีส์นี้ได้รับการสร้างสรรค์ขึ้นใน ค.ศ. 1975 โดยยัน สเตมัน (ค.ศ. 1933–2018 ผู้ชนะรางวัลสตริปสคัปไปรส์ ค.ศ. 2005 ของเนเธอร์แลนด์) และแอนดรูว์ บรันต์ ซึ่ง 21 เล่มแรกวาดโดยสเตมันและบรรดาผู้สืบทอดของเขา ที่ได้รับการตีพิมพ์ระหว่าง ค.ศ. 1977 ถึง 1995 โดยสำนักพิมพ์ของเนเธอร์แลนด์ที่ชื่อโอเบโรน ซึ่งสเตมันและบรันต์เป็นผู้ให้กำเนิดสิบเล่มแรก
== ภูมิหลัง ==
รุล ไดก์สตรา เป็นนักฟุตบอลชาวดัตช์ที่ได้รับแรงบันดาลใจจากโยฮัน ไกรฟฟ์ เขาได้เริ่มจากการเป็นนักฟุตบอลร่วมกับสโมสรฟุตบอลท้องถิ่นที่ชื่อ "สโมสรฟุตบอลไลเดรคต์" จากนั้นย้ายไปสังกัด "สโมสรฟุตบอลแฮดเฟิร์ต" ในสหราชอาณาจักร, "สโมสรฟุตบอลอูว์นียง" ในคอร์ซิกา และจากนั้นไปสังกัด "สโมสรฟุตบอลราปิดิตัส" ในประเทศสเปน ก่อนที่จะกลับมาสู่ "สโมสรฟุตบอลไลเดรคต์" โดยเรื่องราวนี้เกี่ยวกับไดก์สตรา และความยากลำบากของเขาในการปรับตัวให้เข้ากับชีวิตในต่างประเทศ, หัวหน้าสโมสรจอมเจ้าเล่ห์, มิตรภาพกับเพื่อนนักฟุตบอล และการชิงแชมป์ฟุตบอล
ครั้นใน ค.ศ. 2017 และ 2018 ได้มีการเปิดตัวอีกสองเล่ม ได้แก่ เตยส์โฟรนต์ (แนวหลัง) และปัมโปลนา โดยทั้งสองตอนที่ฟื้นคืนชีพนี้ได้รับการตีพิมพ์ต่อเนื่องกันในนิตยสารแอ็ปโป
== อ้างอิง ==
ตัวละครชาวดัตช์
ตัวละครชายในหนังสือการ์ตูน
ตัวละครที่เป็นนักฟุตบอล
มิซูกิ สึจิมูระ

มิซูกิ สึจิมูระ (; เกิด 29 กุมภาพันธ์  พ.ศ. 2523) เป็นนักเขียนชาวญี่ปุ่นจากนครฟูเอฟูกิ จังหวัดยามานาชิ
สึจิมูระเชี่ยวชาญการเขียนนวนิยายแนวรหัสคดีทั้งสำหรับผู้ใหญ่และสำหรับเด็ก โดยเขียนนวนิยายแนวรหัสคดีตั้งแต่เป็นนักเรียนชั้นมัธยมปลาย และตัดสินใจศึกษาต่อในมหาวิทยาลัยชิบะ เพราะมีชมรมวิจัยเรื่องลึกลับในมหาวิทยาลัย สึจิมูระเปิดตัวในฐานะนักเขียนด้วยผลงานนวนิยายเรื่องสึเมไต โคชะ โนะ โทกิ วะ โทมารุ ในปี พ.ศ. 2547
สึจิมูระชนะเลิศรางวัลร้านหนังสือญี่ปุ่นในปี พ.ศ. 2561 จากผลงานนวนิยายเรื่อง หมาป่าโดดเดี่ยว ปราสาทเดียวดาย ในกระจก หลังได้รับการคัดเลือกเข้าชิงรางวัลนาโอกิหลายครั้ง ในที่สุดก็ได้รับรางวัลนาโอกิในปี พ.ศ. 2555 จากผลงานเรื่อง คางิ โนะ ไน ยูเมะ โอะ มิรุ
สึจิมูระบอกว่าตนเป็นแฟนของเรื่องโดราเอมอน และได้เขียนบทภาพยนตร์ของภาพยนตร์โดราเอมอน   โนบิตะสำรวจดินแดนจันทรา ในปี พ.ศ. 2561 รวมถึงฉบับนวนิยายของภาพยนตร์
== ผลงาน ==
== อ้างอิง ==
บุคคลที่เกิดในปี พ.ศ. 2523
บุคคลที่ยังมีชีวิตอยู่
นักเขียนนวนิยายชาวญี่ปุ่น
ฮาเก็ง อนิเมะ!

ฮาเก็ง อนิเมะ!  เป็นนวนิยายญี่ปุ่นเขียนโดยมิซูกิ สึจิมูระ วาดภาพประกอบโดยแคลมป์ ละครเวทีดัดแปลงแสดงตั้งแต่เดือนตุลาคมถึงพฤศจิกายน พ.ศ. 2562 ภาพยนตร์คนแสดงดัดแปลงมีชื่อภาษาไทยว่า วัยซนคนเมะ! ออกฉายในประเทศญี่ปุ่นในวันที่ 30 พฤษภาคม พ.ศ. 2565 และฉายในประเทศไทยในวันที่ 15 กันยายน พ.ศ. 2565
== เนื้อเรื่อง ==
ฮาเก็ง อนิเมะ! บอกเล่าเรื่องราวของผู้หญิงสามคนที่ทำงานในบทบาทที่แตกต่างกันในอุตสาหกรรมอนิเมะ ได้แก่ โปรดิวเซอร์ ผู้กำกับ และแอนิเมเตอร์ ตลอดเรื่องตัวละครทั้งสามต้องเผชิญความท้าทายที่เกิดขึ้นในสร้างซีรีส์อนิเมะ ขณะที่มุ่งเป้าให้อนิเมะที่สร้างได้เป็น ‘ฮาเก็ง’ ซึ่งเป็นคำเรียกของอนิเมะที่ดีที่สุดในฤดูกาลนั้น ๆ ไม่ว่าจะในด้านยอดขายหรือกระแสความนิยม
== สื่อ ==
=== นวนิยาย ===
นวนิยายเขียนโดยมิซูกิ สึจิมูระ และวาดภาพประกอบโดยแคลมป์ ตีพิมพ์ครั้งแรกโดยสำนักพิมพ์แมกกาซีนเฮาส์ในวันที่ 22 สิงหาคม พ.ศ. 2557 
นวนิยายภาพแยกชื่อเรื่องว่า  ตีพิมพ์ในวันที่ 3 มีนาคม พ.ศ. 2565
=== ละครเวที ===
ละครเวทีดัดแปลงแสดงที่คูลเจแปนพาร์กโอซากะและคิโนกูนิยะฮอลล์ตั้งแต่เดือนตุลาคมถึงพฤศจิกายน พ.ศ. 2562 เขียนบทและกำกับโดย G2 อำนวยการสร้างโดยโยชิโมโตะ โคเงียว
=== ภาพยนตร์คนแสดง ===
บริษัทโทเอประกาศสร้างภาพยนตร์คนแสดงดัดแปลงจากนวนิยายในเดือนพฤศจิกายน พ.ศ. 2564 พร้อมเผยใบปิดภาพยนตร์ ตัวอย่างภาพยนตร์ และตัวอย่างภาพยนตร์อนิเมะที่ปรากฏในภาพยนตร์ 2 เรื่องคือ Soundback: Kanade no Ishi กำกับโดยอาซูมะ ทานิ ออกแบบตัวละครโดยเอซากุ คูโบโนอูจิ และ Unmei Sensen Liddell-Light กำกับโดยทากาฮาชิ โอตสึกะ ออกแบบตัวละครโดยทากาฮิโระ คิชิดะ ภาพยนตร์นำแสดงโดย ริโฮะ โยชิโอกะ, โทโมยะ นากามูระ, ทาซูกุ เอโมโตะ และมาจิโกะ โอโนะ ภาพยนตร์ถ่ายทำที่โทเอโตเกียวฟิล์มสตูดิโอ และออกฉายในโรงภาพยนตร์ในวันที่ 20 พฤษภาคม พ.ศ. 2565 ภาพยนตร์ฉายในประเทศไทยในวันที่ 15 กันยายน พ.ศ. 2565 ในชื่อภาษาไทยว่า วัยซนคนเมะ! 
== อ้างอิง ==
== แหล่งข้อมูลอื่น ==
นิยายญี่ปุ่นที่ตีพิมพ์ในปี พ.ศ. 2557
นิยายญี่ปุ่นที่ตีพิมพ์ในปี พ.ศ. 2565
เมกะลิท

เมกะลิท (megalith) คือหินขนาดใหญ่ที่ทำเป็นโครงสร้างหรืออนุสาวรีย์ในยุคก่อนประวัติศาสตร์ มีทั้งแบบก้อนเดี่ยวหรือกองหิน เฉพาะในยุโรปเพียงแห่งเดียวมีมากกว่า 35,000 แห่ง ซึ่งกระจายอยู่อย่างกว้างขวางตั้งแต่สวีเดนไปจนถึงทะเลเมดิเตอร์เรเนียน
คำนี้ใช้ครั้งแรกในปี ค.ศ. 1849 โดยแอลเจอร์นอน เฮอร์เบิร์ต นักโบราณวัตถุชาวอังกฤษ เพื่อกล่าวอ้างถึงสโตนเฮนจ์ คำว่าเมกะลิทมาจากคำภาษากรีกโบราณ "mega" หมายถึงความยิ่งใหญ่ และ "lithos" หมายถึงหิน เมกะลิทส่วนใหญ่ที่ยังหลงเหลืออยู่สร้างขึ้นระหว่างยุคหินใหม่ไปจนถึงยุคทองแดงและเข้าสู่ยุคสัมฤทธิ์
== อ้างอิง ==
ยุคหิน
มูฟาซา: เดอะไลอ้อนคิง

มูฟาซา: เดอะไลอ้อนคิง (Mufasa: The Lion King) เป็นภาพยนตร์แนวเพลงและดรามาอเมริกันที่มีกำหนดเข้าฉายในอนาคต กำกับโดยแบร์รี เจนกินส์ เขียนบทโดยเจฟฟ์ นาธานสัน และอำนวยการสร้างโดยวอลต์ดิสนีย์พิกเชอส์ และพาสเทลโปรดักชัน เป็นภาพยนตร์ฉบับคนแสดงในรูปแบบคอมพิวเตอร์แอนิเมชัน สัจนิยมแบบภาพถ่าย โดยเป็นภาคย้อนอดีตของภาพยนตร์ที่นำมาสร้างใหม่ปี 2019 ในเรื่อง เดอะไลอ้อนคิง (1994) ซึ่งเซท โรเกน, บิลลี ไอค์เนอร์ และจอห์น กานี กลับมารับบทตัวละครเดิมของพวกเขาอีกครั้ง และร่วมด้วยแอรอน ปิแอร์ และเคลวิน แฮร์ริสัน จูเนียร์ ผู้พากย์เสียงมูฟาซาและสการ์ในเวอร์ชันวัยรุ่นตามลำดับ
การพัฒนาภาคย้อนอดีตของเดอะไลอ้อนคิง ได้รับการยืนยันในเดือนกันยายนปี 2020 โดยมีเจนกินส์เป็นผู้กำกับและนาธานสันเป็นผู้ร่างบท ปิแอร์และแฮร์ริสัน จูเนียร์ได้รับการประกาศเผ็นผู้พากย์เสียงในเดือนสิงหาคม ค.ศ. 2021 ภาพยนตร์เรื่องนี้ได้รับการประกาศ โดยมีการเปิดเผยชื่ออย่างเป็นทางการในเดือนกันยายน ค.ศ. 2022 ที่งานประกาศดี23 เอ็กซ์โปปี 2022 การผลิตภาพยนตร์เรื่องนี้ได้ถูกชะลอตัวลงในเดือนกรกฎาคม ค.ศ. 2023 เนื่องจากการหยุดงานประท้วงของสมาคมนักแสดงภาพยนตร์กับสหพันธ์ศิลปินโทรทัศน์และวิทยุอเมริกัน (SAG-AFTRA) ในปี 2023
มูฟาซา: เดอะไลอ้อนคิง มีกำหนดเข้าฉายในโรงภาพยนตร์วันที่ 20 ธันวาคม ค.ศ. 2024 โดยวอลต์ดิสนีย์สตูดิโอส์โมชันพิกเชอส์
== ผู้ให้เสียง ==
อารอน ปิแอร์ รับบทเป็น มูฟาซา
เคลวิน แฮร์ริสัน จูเนียร์ รับบทเป็น สการ์
เซท โรเกน รับบทเป็น พุมบ้า
บิลลี ไอค์เนอร์ รับบทเป็น ทีโมน
จอห์น กานี รับบทเป็น ราฟิกิ
== ดนตรี ==
ในเดือนมิถุนายน ค.ศ. 2022 นิโคลัส บริเทลล์ได้รับการว่าจ้างให้ทำหน้าที่เป็นผู้ประพันธ์เพลงประกอบภาพยนตร์ หลังจากที่เคยร่วมงานกับเจนกินส์ในโครงการต่าง ๆ มาก่อน ในเดือนกันยายนปี 2022 มีการประกาศว่าฮันส์ ซิมเมอร์ และฟาร์เรลล์ วิลเลียมส์จะกลับมาร่วมงานในภาพยนตร์เรื่องนี้
== การตลาด ==
ในงานแถลงดี23 มีการแสดงตัวอย่างพิเศษแก่ผู้ที่เข้าร่วมงานของภาพยนตร์เรื่องนี้ ซึ่งเผยให้เห็นว่ามูฟาซาเป็นลูกกำพร้า ตัวอย่างยังเผยให้เห็นว่าราฟิกิและทีโมนจะบอกเล่าเรื่องราวเกี่ยวกับอดีตของมูฟาซา และเส้นทางสู่การเป็นราชา
== การเข้าฉาย ==
มูฟาซา: เดอะไลอ้อนคิง มีกำหนดเข้าฉายในโรงภาพยนตร์วันที่ 20 ธันวาคม ค.ศ. 2024 ก่อนหน้านี้มีกำหนดฉายในวันที่ 5 กรกฎาคม ค.ศ. 2024 แต่ล่าช้าไปเป็นวันที่ในปัจจุบันเนื่องจากการประท้วงของสมาคมนักแสดงภาพยนตร์กับสหพันธ์ศิลปินโทรทัศน์และวิทยุอเมริกัน (SAG-AFTRA) ในปี 2023
== อ้างอิง ==
== แหล่งข้อมูลอื่น ==
ภาพยนตร์ที่มีกำหนดออกฉายในอนาคต
ภาพยนตร์ที่ออกฉายในปี พ.ศ. 2567
ภาพยนตร์ดรามาผจญภัยอเมริกัน
ภาพยนตร์เรื่องราวแนวก้าวผ่านวัยอเมริกัน
ภาพยนตร์คอมพิวเตอร์แอนิเมชันอเมริกัน
ภาพยนตร์มหากาพย์อเมริกัน
ภาพยนตร์ผจญภัยจินตนิมิตอเมริกัน
ภาพยนตร์ดรามาเพลงอเมริกัน
ภาพยนตร์จินตนิมิตเพลงอเมริกัน
ภาพยนตร์ที่นำมาสร้างใหม่ของดิสนีย์
ภาพยนตร์ภาษาอังกฤษ
ภาพยนตร์เกี่ยวกับสัตว์
ภาพยนตร์เกี่ยวกับสิงโต
ภาพยนตร์เกี่ยวกับราชวงศ์
ภาพยนตร์ไอแมกซ์
ภาพยนตร์ปฐมบท
เดอะไลอ้อนคิง (แฟรนไชส์)
ภาพยนตร์โดยวอลต์ดิสนีย์พิกเชอส์
ทางด่วนโฮกูริกุ

ทางด่วนโฮกูริกุ  หรือชื่อย่อ โฮกูริกุโด  เป็นทางด่วนแห่งชาติขนาด 4 ช่องจราจรในประเทศญี่ปุ่น เป็นเจ้าของและบำรุงรักษาโดยบริษัททางด่วนญี่ปุ่นตะวันออกและบริษัททางด่วนญี่ปุ่นกลาง
== ภาพรวม ==
ทางด่วนโฮกูริกุเปิดให้บริการช่วงแรกเมื่อ ค.ศ. 1972 โดยบริษัท ทางหลวงญี่ปุ่น จำกัด (มหาชน) จากนั้นการก่อสร้างดำเนินไปเป็นระยะ ๆ จนกระทั่งแล้วเสร็จตลอดสายเมื่อ ค.ศ. 1988 เมื่อวันที่ 1 ตุลาคม ค.ศ. 2005 ทางด่วนแห่งชาติทั้งหมดได้รับการโอนกิจการจากของรัฐเป็นของเอกชน และการบริหารจัดการของทางด่วนโฮกูริกุก็ถูกแบ่งสองส่วนระหว่างบริษัททางด่วนญี่ปุ่นตะวันออกและบริษัททางด่วนญี่ปุ่นกลาง
เส้นทางนี้ให้บริการในภูมิภาคโฮกูริกุ บนชายฝั่งทางตอนกลางของเกาะฮนชู ซึ่งเป็นเกาะที่ใหญ่ที่สุดของญี่ปุ่น ระยะทางส่วนใหญ่ของทางด่วนขนานไปกับทางหลวงแผ่นดินญี่ปุ่นหมายเลข 8 และทางรถไฟสายหลักโฮกูริกุของบริษัทรถไฟญี่ปุ่นตะวันตก
ถึงแม้ว่าเส้นทางจะมีจุดเริ่มต้นในนีงาตะและสิ้นสุดที่ไมบาระ แต่หมายเลขทางออกและการนับกิโลเมตรเริ่มต้นจากไมบาระ
== ลักษณะเส้นทาง ==

บริเวณทางแยกต่างระดับสึรูกะ (敦賀IC) ฝั่งที่มุ่งหน้าไปทางใต้และฝั่งที่มุ่งหน้าไปทางเหนือจะไขว้สลับกันและแยกห่างออกจากกัน และไขว้กลับมาตามปกติที่บริเวณใกล้กับจุดพักรถซูอิซุ (杉津PA)
ช่วงระหว่างทางแยกต่างระดับคิโนโมโตะ (木之本IC) กับทางแยกต่างระดับทาเกฟุ (武生IC) มีอุโมงค์จำนวน 14 แห่ง โดยมี 2 แห่งที่มีความยาวมากกว่า  และช่วงระหว่างทางแยกต่างระดับอาซาฮิ (朝日IC) กับทางแยกต่างระดับโจเอ็ตสึ (上越IC) มีอุโมงค์จำนวน 26 แห่ง โดยมี 8 แห่งที่มีความยาวมากกว่า 
== อ้างอิง ==
== แหล่งข้อมูลอื่น ==
บริษัททางด่วนญี่ปุ่นตะวันออก
บริษัททางด่วนญี่ปุ่นกลาง
ทางด่วนในประเทศญี่ปุ่น
ถนนในจังหวัดฟูกูอิ
ถนนในจังหวัดอิชิกาวะ
ถนนในจังหวัดนีงาตะ
ถนนในจังหวัดชิงะ
ถนนในจังหวัดโทยามะ
ฟิล์มอว์

ฟิล์มอว์ (Filmow) เป็นเว็บไซต์ที่เกี่ยวกับการภาพยนตร์ของบราซิล โดยเว็บไซต์มีข้อมูลเกี่ยวกับภาพยนตร์, ทีวีโชว์, นักแสดง, ผู้กำกับ, ผู้อำนวยการสร้าง, นักเขียนบท, นักแต่งเพลง, นักตัตต่อเป็นต้น บริษัทก่อตั้งขึ้นโดย ทาอีส เด ลิมา และวันเดอร์สัน นิกินี และเปิดตัวเมื่อวันที่ พ.ศ. 1 เมษายน 2552
== อ้างอิง ==
== แหล่งข้อมูลอื่น ==
เว็บไซต์
ภาพยนตร์
ฐานข้อมูลออนไลน์
รักบี้ 7 คนรอบคัดเลือกโอลิมปิก โซนเอเชีย 2023

การแข่งขันกีฬารักบี้ 7 คนรอบคัดเลือกโอลิมปิก โซนเอเชีย 2023 เป็นการแข่งขันกีฬารักบี้ 7 คน ที่จะจัดขึ้นที่โอซาก้า ในวันที่ 18–19 พฤศจิกายน พ.ศ. 2566 การแข่งขันนี้เป็นรอบคัดเลือกระดับภูมิภาคของรักบี้ 7 คนในโอลิมปิกฤดูร้อน 2024 ผู้ชนะการแข่งขันจะได้รับการคัดเลือกโดยตรงไปยังโอลิมปิกฤดูร้อน 2024 ในขณะที่รองชนะเลิศและอันดับที่สามจะได้ผ่านเข้าสู่การคัดเลือกโอลิมปิกรอบแก้ตัว
== ทีม ==
เวลาการแข่งขันทั้งหมดอยู่ในเวลามาตรฐานของญี่ปุ่น (UTC+9)
== รอบแบ่งกลุ่ม ==
=== กลุ่มเอ ===
----
----
=== กลุ่มบี ===
----
----
=== กลุ่มซี ===
----
----
== อ้างอิง ==
== แหล่งข้อมูลอื่น ==
รักบี้ 7 คน
2024
รักบี้ 7 คนหญิงรอบคัดเลือกโอลิมปิก โซนเอเชีย 2023

การแข่งขันกีฬารักบี้ 7 คนหญิงรอบคัดเลือกโอลิมปิก โซนเอเชีย 2023 เป็นการแข่งขันกีฬารักบี้ 7 คนหญิง ที่จะจัดขึ้นที่โอซาก้า ในวันที่ 18–19 พฤศจิกายน พ.ศ. 2566 การแข่งขันนี้เป็นรอบคัดเลือกระดับภูมิภาคของกีฬารักบี้ 7 คนในโอลิมปิกฤดูร้อน 2024 ผู้ชนะการแข่งขันจะได้รับการคัดเลือกโดยตรงไปยังโอลิมปิกฤดูร้อน 2024 ในขณะที่รองชนะเลิศและอันดับที่สามจะได้ผ่านเข้าสู่การคัดเลือกโอลิมปิกรอบแก้ตัว
== ทีม ==
เวลาการแข่งขันทั้งหมดอยู่ในเวลามาตรฐานของญี่ปุ่น (UTC+9)
== รอบแบ่งกลุ่ม ==
== รอบแบ่งกลุ่ม ==
=== กลุ่มดี ===
=== กลุ่มอี ===
== อ้างอิง ==
== แหล่งข้อมูลอื่น ==
รักบี้ 7 คนหญิง
2024
ฮอกกี้ชายรอบคัดเลือกโอลิมปิก 2024

การแข่งขันกีฬาฮอกกี้ชายรอบคัดเลือกโอลิมปิก 2024 จะเป็นรอบสุดท้ายของรอบคัดเลือกสำหรับกีฬาฮอกกี้ทีมชายในโอลิมปิกฤดูร้อน 2024 โดยจะจัดขึ้นที่เมืองมัสกัต ประเทศโอมานและเมืองบาเลนเซีย ประเทศสเปน ระหว่างวันที่ 13 ถึง 21 มกราคม พ.ศ. 2567
== ทีมที่ผ่านการคัดเลือก ==
== อ้างอิง ==
== แหล่งข้อมูลอื่น ==
Official website
*Oman website
*Spain website
ฮอกกี้
2024
งุยเป๋ง

งุยเป๋ง มีชื่อในภาษาจีนกลางว่า เว่ย์ ผิง  เป็นขุนพลของรัฐวุยก๊กในยุคสามก๊กของจีน มีบทบาทในการปราบกบฏที่มณฑลเลียงจิ๋วและต้านการบุกของรัฐจ๊กก๊ก
== ประวัติ ==
ในปี ค.ศ. 220 จักรพรรดิโจผีแต่งตั้งโจว ฉี (鄒岐) ผู้มีตำแหน่งเป็นเจ้าเมือง (太守 ไท่โฉ่ว) ของเมืองฮันเต๋ง (安定 อานติ้ง; อยู่บริเวณอำเภอเจิ้นยฺเหวียน มณฑลกานซู่ในปัจจุบัน) ให้เลื่อนขึ้นเป็นข้าหลวง (刺史 ชื่อฉื่อ) ของมณฑลเลียงจิ๋ว  ชฺวี เหยี่ยน (麴演) ชาวเมืองเสเป๋ง (西平 ซีผิง) ร่วมกับหลายเมืองในมณฑลเลียงจิ๋วก่อกบฏต่อต้านโจว ฉี เจ้าเมืองกิมเสีย (金城 จินเฉิง) ชื่อซู เจ๋อ (蘇則) จึงนำเฮ็กเจียว งุยเป๋ง และคนอื่น ๆ ไปปราบปรามกบฏในแต่ละเมือง
ในปี ค.ศ. 231 ฤดูใบไม้ผลิ จูกัดเหลียงอัครมหาเสนาบดีแห่งรัฐจ๊กก๊กยกทัพบุกเมืองเทียนซุย (天水 เทียนฉุ่ย; อยู่บริเวณนครเทียนฉุ่ย มณฑลกานซู่ในปัจจุบัน) ในอาณาเขตของรัฐวุยก๊ก โดยใช้โคยนต์ในการขนส่งเสบียง จูกัดเหลียงนำกำลังทหารเข้าล้อมขุนพลวุยก๊กเจี่ย ซื่อ (賈嗣) และงุยเป๋งที่เขากิสาน (祁山 ฉีชาน; พื้นที่ภูเขาบริเวณอำเภอหลี่ มณฑลกานซู่ในปัจจุบัน) สุมาอี้แม่ทัพวุยก๊กทราบข่าว จึงมอบหมายให้ปีเอียวและไต้เหลงนำทหารชั้นดี 4,000 นายไปรักษาอำเภอเซียงเท้ง (上邽縣 ช่างกุยเซี่ยน; ปัจจุบันคือนครเทียนฉุ่ย มณฑลกานซู่) ตัวสุมาอี้นำทหารที่เหลือยกไปทางตะวันตกเพื่อช่วยเหลือเจี่ย ซื่อและงุยเป๋งที่เขากิสาน จูกัดเหลียงเห็นว่าค่ายใหญ่ของทัพวุยก๊กที่เขากิสานยากต่อการโจมตี จึงนำกำลังหลักไปตีอำเภอเซียงเท้งทางตะวันออกเฉียงเหนือของเขากิสาน สุมาอี้จึงนำกองกำลังไปยังเขาเสียวหล่งชาน (小隴山) ทางตะวันออกของอำเภอเซียงเท้ง และตั้งค่ายขึ้นเพื่อเผชิญหน้ากับทัพจ๊กก๊ก ทั้งสองฝ่ายอยู่ในภาวะคุมเชิงกันเป็นเวลาหนึ่งเดือน จูกัดเหลียงไม่ทางเลือกอื่นนอกจากนำทัพไปทางโลเสีย (鹵城 หลู่เฉิง) และล่าถอยกลับฮันต๋ง (漢中 ฮั่นจง)
สุมาอี้ตัดสินใจนำทัพไล่ตามตีจูกัดเหลียงทันที จูกัดเหลียงเห็นว่าทัพวุยก๊กกำลังไล่ตามมา จึงเข้าไปตั้งมั่นในโลเสีย  สุมาอี้ขึ้นเขาใกล้กับโลเสียแล้วตั้งค่ายขึ้นแต่ไม่ออกรบ จูกัดเหลียงส่งอุยเอี๋ยนไปยั่วยุท้ารบอยู่หน้าค่ายทัพวุยก๊ก เจี่ย ซื่อและงุยเป๋งขอออกไปรบหลายครั้งโดยกล่าวว่า "ท่านกลัวจ๊กเหมือนกลัวเสือ  จะไม่ถูกทั่วแผ่นดินหัวเราะเยาะหรอกหรือ" ในที่สุดสุมาอี้ก็ทนการรบเร้าไม่ได้ จึงส่งเตียวคับไปปิดล้อมทัพจ๊กก๊กทางใต้ ตัวสุมาอี้เองนำกองกำลังเข้าโจมตีทัพหลักของจ๊กก๊กที่โลเสีย การสู้รบดุเดือดดำเนินไปตลอดวัน ทัพวุยก๊กกลายเป็นฝ่ายพ่ายแพ้ เสียทหารไปสามพันกว่านายและเสียอาวุธจำนวนมาก
== ดูเพิ่ม ==
รายชื่อบุคคลในยุคสามก๊ก
== อ้างอิง ==
=== บรรณานุกรม ===
ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
ขุนพลของวุยก๊ก
ทฤษฎีสมคบคิดเกี่ยวกับการอสัญกรรมของอดอล์ฟ ฮิตเลอร์

ทฤษฎีสมคบคิดเกี่ยวกับการอสัญกรรมของอดอล์ฟ ฮิตเลอร์ ผู้นำเผด็จการแห่งเยอรมนีระหว่างปี ค.ศ. 1933 ถึง 1945 นั้นขัดแย้งกับข้อเท็จจริงที่เป็นที่ยอมรับว่าเขาฆ่าตัวตายในฟือเรอร์บุงเคอร์เมื่อวันที่ 30 เมษายน ค.ศ. 1945 ทฤษฎีเหล่านี้ส่วนใหญ่มาจากขบวนการข้อมูลเท็จของสหภาพโซเวียต ที่เชื่อว่าฮิตเลอร์และภรรยาของเขา เอฟา เบราน์ ได้รอดชีวิตและหลบหนีออกจากกรุงเบอร์ลิน โดยมีบางคนอ้างว่าเขาไปอเมริกาใต้ ในช่วงหลังสงครามสำนักงานสอบสวนกลางสหรัฐอเมริกา (FBI) และสำนักข่าวกรองกลาง (CIA) ได้ตรวจสอบรายงานบางฉบับโดยไม่ให้ความน่าเชื่อถือ มีการเปิดเผยในปี 2009 ว่ากะโหลกในหอจดหมายเหตุของโซเวียตที่อ้างว่าเป็นของฮิตเลอร์จริง ๆ แล้วเป็นของผู้หญิงคนหนึ่ง ซึ่งมีส่วนทําให้เกิดทฤษฎีสมคบคิด
แม้ว่าคำกล่าวอ้างดังกล่าวได้รับการเปิดเผยในวัฒนธรรมสมัยนิยม แต่นักประวัติศาสตร์และผู้เชี่ยวชาญทางวิทยาศาสตร์ก็มองว่าคำกล่าวอ้างเหล่านี้เป็นทฤษฎีนอกกรอบที่ไม่ได้รับการพิสูจน์ พยานและซากฟันของฮิตเลอร์ระบุว่าเขาเสียชีวิตในบังเกอร์เบอร์ลินในปี 1945
ฮอกกี้หญิงรอบคัดเลือกโอลิมปิก 2024

การแข่งขันกีฬาฮอกกี้หญิงรอบคัดเลือกโอลิมปิก 2024 จะเป็นรอบสุดท้ายของรอบคัดเลือกสำหรับกีฬาฮอกกี้ทีมหญิงในโอลิมปิกฤดูร้อน 2024 โดยจะจัดขึ้นที่เมืองรางจี ประเทศอินเดียและเมืองบาเลนเซีย ประเทศสเปน ระหว่างวันที่ 13 ถึง 20 มกราคม พ.ศ. 2567
== ทีมที่ผ่านการคัดเลือก ==
== อ้างอิง ==
== แหล่งข้อมูลอื่น ==
Official website
*India website
*Spain website
ฮอกกี้
2024
ซูเปอร์จูเนียร์-แอล.เอส.เอส.

ซูเปอร์จูเนียร์-แอล.เอส.เอส. (Super Junior-L.S.S) เป็นยูนิตย่อยลำดับที่หกของบอยแบนด์เกาหลีใต้ชื่อ ซูเปอร์จูเนียร์ ก่อตั้งขึ้นในปี ค.ศ. 2022 ประกอบด้วยสมาชิกสามคนของซูเปอร์จูเนียร์ ได้แก่ อีทึก ชินดง และ ซีวอน
== ประวัติ ==
=== ค.ศ. 2022–ปัจจุบัน: การก่อตัวและการเปิดตัว ===
ในวันที่ 30 พฤศจิกายน และ 1 ธันวาคม ค.ศ. 2022 ทั้ง 3 คนได้จัดงานแฟนมีตติ้งครั้งแรกในชื่อ Super Junior-L.S.S. Japan FanMeeting ที่ประเทศญี่ปุ่น
== ผลงานเพลง ==
=== ซิงเกิล ===
== อ้างอิง ==
== แหล่งข้อมูลอื่น ==
Super Junior Official website 
 
กลุ่มดนตรีแดนซ์สัญชาติเกาหลีใต้
บอยแบนด์เกาหลีใต้
กลุ่มดนตรีเคป็อป
กลุ่มดนตรีที่ก่อตั้งในปี พ.ศ. 2565
ศิลปินสังกัดเอสเอ็มเอนเตอร์เทนเมนต์
กลุ่มดนตรีจากโซล
เอสเอ็มทาวน์
นิยามต้นทางเปิด

นิยามต้นทางเปิด  (Open Source Definition) เป็นเอกสารที่เผยแพร่โดยองค์กรริเริ่มต้นทางเปิด (Open Source Initiative) เพื่อพิจารณาว่าใบอนุญาตซอฟต์แวร์สามารถติดตรา "องค์กรริเริ่มต้นทางเปิดให้การรับรอง" (Open Source Initiative Approved) ได้หรือไม่  
== คำนิยาม ==
ต้นทางเปิดไม่ได้หมายถึงการเข้าถึงรหัสต้นทางเท่านั้น เงื่อนไขการจัดจำหน่ายซอฟต์แวร์ต้นทางเปิดจะต้องเป็นไปตามคำนิยาม 10 ประการต่อไปนี้ คือ
เงื่อนไขจะต้องไม่จำกัดผู้หนึ่งผู้ใดในการจำหน่ายหรือการจ่ายแจกซอฟต์แวร์ให้เป็นส่วนใดส่วนหนึ่งของซอฟต์แวร์แบบแยกส่วนที่ประกอบด้วยซอฟต์แวร์จากหลากหลายแหล่ง และจะต้องไม่มีข้อกำหนดใด ๆ ที่เกี่ยวกันกับค่าใช้สิทธิหรือค่าสิทธิใด ๆ ในการจำหน่ายซอฟต์แวร์นั้น กล่าวคือให้มีการจ่ายแจกได้อย่างไม่มีการคิดค่าตอบแทน
โปรแกรมนั้นจะต้องเผยแพร่รหัสต้นทางของมัน (ซอร์สโค้ด) และจำต้องยินยอมให้มีการแจกจ่ายรหัสต้นทางได้เช่นเดียวกันกับโปรแกรมที่อยู่ในรูปของการแปลงเป็นโปรแกรมที่ใช้งานได้แล้ว โดยหากแม้ไม่สามารถนำสินค้านั้นแจกจ่ายได้พร้อมรหัสต้นทาง ก็จำต้องมีสถานที่ในการแจกจ่ายแบบสาธารณะ เพื่อให้สามารถเข้าถึงรหัสต้นทาง ซอร์สโค้ดได้โดยปราศจากค่าใช้จ่ายหรือต้นทุนอื่นใด ทั้งนี้รหัสต้นทางนั้นจะต้องอยู่ในรูปแบบที่นักโปรแกรมสามารถที่จะแก้ไขได้โดยจำต้องปราศจากซึ่งการเขียนรหัสต้นทางในลักษณะที่เป็นการสับสนโดยเจตนา รวมทั้งต้องไม่มีลักษณะของโครงสร้างการทำงานของรหัสต้นทางที่จำต้องมีตัวแปลภาษาเฉพาะ (translator) หรือมีส่วนที่ต้องนำเข้าสู่โปรแกรมในรูปแบบของโปรแกรมที่แปลงสภาพแล้ว (preprocessore)
เงื่อนไขจะต้องยินยอมให้สามารถทำการพัฒนาต่อยอดได้ ภายใต้เงื่อนไขการจ่ายแจกเช่นเดียวกันกับเงื่อนไขของโปรแกรมฉบับเริ่มต้น
เงื่อนไขอาจจะวางข้อกำหนดในการจำกัดเผยแพร่รหัสต้นทาง ฉบับที่แก้ไขแล้วได้ต่อเมื่อเงื่อนไขนั้นได้ยินยอมให้มีการแจกจ่ายแพตช์ไฟล์ (patch file) พร้อมรหัสต้นทางเพื่อประโยชน์ในการแก้ไขโปรแกรมนั้นในเวลาทำการสร้างโปรแกรม ทั้งเงื่อนไขจำต้องยินยอมให้มีการแจกจ่ายโปรแกรมนั้นที่ได้รับการแก้ไขรหัสต้นทางได้ แต่เงื่อนไขนั้นอาจจะกำหนดให้โปรแกรมฉบับต่อยอดใช้ชื่อที่แตกต่างหรือใช้รุ่นที่แตกต่างจากโปรแกรมฉบับเริ่มต้นก็ได้
เงื่อนไขจะต้องไม่จำกัดเฉพาะบุคคลหรือกลุ่มบุคคลใด ๆ
เงื่อนไขต้องไม่จำกัดการใช้งานของโปรแกรมในรูปแบบใดรูปแบบหนึ่งอันเป็นการเฉพาะ
เงื่อนไขที่กำหนดจะต้องใช้กับทุกคนที่เกี่ยวข้องกับโปรแกรมนั้น
สิทธิใด ๆ ของโปรแกรมนั้นจะต้องไม่มีเงื่อนไขที่เฉพาะเจาะจงกับสินค้าหนึ่งสินค้าใด
เงื่อนไขต้องไม่กำหนดอันเกี่ยวกับข้อจำกัดในการใช้ร่วมกันกับโปรแกรมอื่น เช่นกำหนดให้ต้องใช้โปรแกรมดังกล่าวกับโปรแกรมแบบต้นทางเปิดเท่านั้น
ต้องไม่มีข้อกำหนดใด ๆ ในเงื่อนไขที่กำหนดให้ใช้เทคโนโลยีของใครหรือเทคโนโลยีแบบใดเป็นการเฉพาะ
== อ้างอิง ==
ซอฟต์แวร์เสรี
อินดีโฮม

อินดีโฮม (อักษรโรมัน: IndiHome, มาจากคำว่า บ้านดิจิทัลอินโดนีเซีย; Indonesia Digital Home) เป็นบริการโทรศัพท์บ้าน, อินเทอร์เน็ต แบะโทรทัศน์โปรโทคอลอินเทอร์เน็ต ซึ่งมีเทลคอมเซลเป็นเจ้าของตั้งแต่กรกฎาคม 2023 ก่อนหน้านี้ อินดีโฮมอยู่ภายใต้เทลคอมอินโดนีเซีย อินดีคอมเปิดตัวในปี 2015 เพื่อมาแทนที่สปีดดี สินค้าบริการของอินดีโฮมยังมีบริการดนตรีพกพาและ[automation|โฮมออโตเมชั่น]ควบอยู่ด้วย
อินดีโฮมให้บริการได้กับเฉพาะบ้านเรือนหลังที่มีเครือข่ายไฟเบอร์ออพติกของเทลคอม (Telkom; FTTH) และพื้นที่ที่ยังคงใช้สายทองแดง เทลคอมกล่าวอ้างว่าสินค้าบริการของอินดีโฮมมีคำสั่งซื้อมากถึง 2,000 หน่วยต่อวันในตลอดปี 2015 ข้อมูลจากปี 2015 จำนวนลูกค้าของอินดีโฮมอยู่ที่ 350,000 คนทั่วประเทศ
==สินค้า==
บริการชุดอินเทอร์เน็ตของอินดีโฮมประกอบด้วย:
ซิงเกิลเพลย์ (Single Play) คือบริการเชื่อมต่อไฟเบอร์ออพติกกับบริการอินเทอร์เน็ต (Internet on Fiber/High Speed Internet) โดยมีหรือไม่มีสายดิน
ดูอัลเพลย์ (Dual Play) ให้บริการเชื่อมต่อไฟเบอร์ออพติกกับอินเทอร์เน็ตและบริการโทรศัพท์บ้าน
ทริพเพิลเพลย์ (Triple Play) เป็นบริการเชื่อมต่อไฟเบอร์ออพติกกับอินเทอร์เน็ต โทรศัพท์บ้าน และโทรทัศน์อินเทอร์เน็ตโพรโทคอล อินดีโฮมทีวี
== อ้างอิง ==
== แหล่งข้อมูลอื่น ==
อินเทอร์เน็ตในประเทศอินโดนีเซีย
บริษัทของอินโดนีเซีย
เปเลซีญู (คอมิกส์)

เปเลซีญู (Pelezinho) เป็นซีรีส์หนังสือการ์ตูนบราซิลที่สร้างสรรค์โดยเมารีซียู จี โซซา โดยอิงจากนักฟุตบอลที่มีชื่อเสียงอย่างเปเล่ในวัยเด็ก ตัวละครนี้ได้รับการสร้างขึ้นใน ค.ศ. 1976 จากการสนทนาระหว่างเมารีซียูกับเปเล่ เพื่อสร้างตัวละครเพื่อส่งเสริมผู้เล่นให้ดีขึ้นซึ่งในเวลานั้นเพิ่งจะกลายเป็นปรากฏการณ์ของทีมชาติบราซิล และตัวละครดังกล่าวได้รับการแนะนำโดยเปเล่เอง โดยอิงจากความทรงจำในวัยเด็ก
การ์ตูนนี้ได้รับการตีพิมพ์ตั้งแต่เดือนสิงหาคม ค.ศ. 1977 ถึงเดือนธันวาคม ค.ศ. 1986 โดยมีทั้งหมด 66 ฉบับที่เปิดตัว และหลังจากนั้นก็ไม่ได้ใช้ประโยชน์จากตัวละครดังกล่าวอีกต่อไป ยกเว้นในการ์ตูนพิเศษบางเรื่อง ในทางกลับกัน นอกเหนือจากเขาแล้ว ยังมีดาราฟุตบอลอีกหลายรายที่สร้างขึ้นโดยเมารีซียู เช่นเดียวกับเปเลซีญู เช่นเดียวกับเวอร์ชันเด็กอย่างดิเอกิโต (อิงจากดิเอโก มาราโดนา), โรนัลดู เฟโนเมนู,  โรนัลจีญู กาอูชู และเนย์มาร์ อนึ่ง เฉพาะในเดือนมิถุนายน ค.ศ. 2012 เท่านั้นที่มีการใช้ตัวละครนี้พร้อมกับการตีพิมพ์การ์ตูนเก่าอีกครั้ง
== อ้างอิง ==
== แหล่งข้อมูลอื่น ==
ตัวละครที่เป็นนักฟุตบอล
ตัวละครชาวบราซิล
ศาสนาพื้นบ้านเชียง

ศาสนาพื้นบ้านเชียง (Qiang folk religion) เป็นศาสนาพื้นถิ่นของชาวเชียงส่วนใหญ่ ชาวเชียงเป็นกลุ่มชาติพันธุ์ของเสฉวนในประเทศจีน ซึ่งมีความเกี่ยวพันใกล้ชิดกับชาวจีนฮั่นและชาวทิเบต ศาสนาพื้นบ้านเชียงมีลักษณะเป็นพหุเทวนิยม ประกอบด้วยการเคารพบูชาเทพเจ้าจำนวนมากที่เกี่ยวกับธรรมชาติและกิจกรรมของมนุษย์ ซึ่งรวมถึงเทพเจ้าที่เชื่อว่าเป็นบรรพชนต้นตระกูล ในคติเชียง มีการบูชาหินสีขาวซึ่งเชื่อว่าเต็มเปี่ยมด้วยพลังของเทพเจ้าเมื่อนำไปประกอบพิธี นอกจากนี้ยังมีความเชื่อที่คล้ายกันกับศาสนาพื้นบ้านของชาวจีนอื่น ๆ รวมถึงเทพเจ้า Mubyasei ("เจ้าสวรรค์") ซึ่งสัมพันธ์กับแนวคิดของ เทียน ในศาสนาพื้นบ้านจีน และที่ซึ่งชาวเชียงระบุว่าตรงกันกับเง็กเซียนฮ่องเต้ในคติเต๋า
พิธีกรรมทางศาสนาของเชียงนั้นอยู่ภายใต้การกำกับของนักบวชซึ่งเรียกว่า ตวงกง (duāngōng) ซึ่งเป็นชามานที่ได้รับตำแหน่งนี้ผ่านการฝึกกับอาจารย์เป็นเวลาหลายปี ตวงกงถือว่าเป็นผู้กำกับตัดสินเทววิทยาเชียง รวมถึงเป็นผู้จัดพิธีการเปลี่ยนผ่านวัยสำหรับชายที่เข้าสู่วัย 18 ปี พิธีนี้มีชื่อว่า "พิธีนั่งบนยอดเขา" และประกอบด้วยการที่เด็กชายและครอบครัวเดินทางขึ้นไปบนยอดเขาเพื่อบูชายัญแกะหรือวัว และปลูกต้นสนสามต้น
เทศกาลเฉลิมฉลองที่สำคัญสองเทศกาลคือปีใหม่เชียง ซึ่งตรงกับวันที่ 24 ของเดือนหกตามปฏิทินจันทรคติ หรือที่ในปัจจุบันกำหนดตายตัวเป็นวันที่ 1 ตุลาคม ตามปฏิทินเกรกอเรียนอีกเทศกาลคือเทศกาลบูชายัญภูเขา จัดขึ้นในระหว่างเดือนที่สองถึงหกของปฏิทินจันทรคติ สองเทศกาลนี้เป็นการบูชาแด่เทพเจ้าแห่งสวรรค์และเทพเจ้าแห่งภูเขาตามลำดับ
==ดูเพิ่ม==
ศาสนาพื้นบ้านจีน
ลัทธิชามานจีน
ลัทธิตงไป
ลัทธิชามานมอลโกเลีย
ศาสนาพื้นบ้านทิเบต ("บอน")
==อ้างอิง==
ชาวเชียง
มณฑลเสฉวน
ศาสนาในประเทศจีน
เศร์ศาห์ สูรี กา มักพรา

เศร์ศาห์ สูรี กา มักพรา (शेरशाह सूरी का मकबरा) อนุสรณ์ศพเศร์ศาห์ สูรี (tomb of Sher Shah Suri) เป็นมักบะราหรืออนุสรณ์ศพ ตั้งอยู่ในสาสาราม รัฐพิหาร เศร์ศาห์ สูรี ผู้สถาปนาจักรวรรดิสูร์เป็นผู้ดำริให้สร้างอนุสรณ์ศพแก่ตนเอง การก่อสร้างแล้วเสร็จในเดือนสิงหาคม 1545 ตรงกับสมัยปกครองของอิสลามชาห์ สูรี ซึ่งคือสามเดือนหลังเขาเสียชีวิตจากการระเบิดของกำมะถันโดยอุบัติเหตุที่ป้อมปราการในกลินชร
อนุสรณ์ศพตั้งอยู่บนทะเลสาบที่มนุษย์สร้าง และมีสะพานเชื่อมต่อเข้ากับแผ่นดิน ตัวอาคารสร้างด้วยหินทราย เดิมทีประดับด้วยกระเบื้องเคลือบหลากสีสัน อาคารมีแปลนรูปแปดเหลี่ยมและสูงสามชั้น บนยอดเป็นโดม และตามขอบของชั้นสองกับสามมี ฉัตรี เรียงอยู่ หน้าต่างทรงโค้งจาลีช่วยให้ภายในมีแสงส่องสว่าง ทางเข้ามีเปิดทุกทางยกเว้นทางที่เป็นผนัง กิบละอ์ สำหรับภาวนา ซึ่งมีมิฮ์รอบตั้งอยู่
เมื่อสร้างแล้วเสร็จ อนุสรณ์ศพนี้ถือว่าใหญ่ที่สุดในอินเดีย และได้รับการยอมรับว่าเป็นตัวอย่างชิ้นสำคัญของสถาปัตยกรรมอินโด-อิสลาม และหนึ่งในโบราณสถานที่สำคัญของรัฐพิหาร ธรรมเนียมพื้นถิ่นระบุว่า มีร์ มูฮัมมัด อาลีวาล ข่าน (Mir Muhammad Aliwal Khan) เป็นสถาปนิกผู้ออกแบบ
==อ้างอิง==
อนุสรณ์ศพในประเทศอินเดีย
สิ่งก่อสร้างในรัฐพิหาร